દેખાવની વાત કરીએ તો, છેલ્લા ચાર નાણાકીય વર્ષમાં આ કંપનીનુંં ટર્નઓવર અને ચોખ્ખો નફો રૂ. ૭૫.૮૩ કરોડ / રૂ. ૩.૫૭ કરોડ (નાણાકીય વર્ષ ૨૦૧૪), રૂ. ૮૯.૧૭ કરોડ / રૂ. ૪.૩૩ કરોડ (નાણાકીય વર્ષ ૨૦૧૫), રૂ. ૭૭.૨૩ કરોડ / રૂ. ૪.૪૬ કરોડ (નાણાકીય વર્ષ ૧૬) અને રૂ. ૭૭.૦૨ કરોડ / રૂ. ૩.૩૯ કરોડ કરોડ (નાણાકીય વર્ષ ૧૭) થયેલ છે. ના. વ. ર૦૧૮ ના તા. ૩૧.૧૨.૨૦૧૭ના રોજ પુરા થતા પ્રથમ ૯ માસમાં આ કંપનીએ રૂ. ૫૩.૭૬ કરોડ ના ટર્નઓવર પર રૂ. ૧.૮૯ કરોડ નફો કરેલ હતો. આ રીતે તે બોટમ લાઈનમાં અસંગતતા સાથે ટોપ લાઈનમાં આ તમામ વર્ષોથી લગભગ સ્થિરતા દર્શાવે છે. છેલ્લા ત્રણ નાણાકીય વર્ષમાં તેમણે સરેરાશ શેર દીઠ આવક રૂ. ૧૩.૧૩ અને સરેરાશ આર ઓ એન ડબલ્યુ ૨૩.૪૧ ટકા દર્શાવેલ છે. તા. ૩૧.૧૨.૧૭ના એન એ વી રૂ. ૭૩.૫૬ના આધારે આ ઈસ્યુનો ભાવ ૨.૪૫ પી/બીવી થી આવે છે અને ઈસ્યુ પછીના એન એ વી રૂ. ૧૦૨.૧૬ ના આધારે ૧.૭૬ ના પી/બીવીથી આવે છે. જો આપણે તેની છેલ્લી આવકોનું વાર્ષિકીકરણ કરીએ અને ઈસ્યુ પછીના શેર આધારે સમાન પણે વહેંચીઓ તો માગવામાં આવેલ ભાવ ૨૯ ના પીઈ રેશિયોથી આવે છે.આ રીતે આ ઈસ્યુ પૂર્ણ ભાવનો છે. રજૂ કરેલ ઓફર ડોકયુમેન્ટ મુજબ તેઓએ વિશાલ ફેબ્રીક્સ, ગીની સિલ્ક અને ડોનીઅર ઈન્ડને તેમના લીસ્ટેડ હરિફ તરીકે દર્શાવેલ છે કે જેઓ હાલમાં અનુક્રમે ૧૫૨, ૨૭ અને ૧૬ (તા. ૨૫.૬.૧૮) ના પીઈ રેશિયોથી વેચાઈ રહેલ છે.